MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

HOTĂRÂREA NR. 321
         Consiliul Local al Municipiului Craiova, întrunit în şedinţa extraordinară din data de 13.07.2009;

          Având în vedere raportul nr.87622/2009 întocmit de Direcţia Patrimoniu prin care se propune transmiterea în folosinţă gratuită, către  Compania Naţională de Investiţii „C.N.I.” – S.A., a unui teren aparţinând domeniului privat al municipiului Craiova, situat în str. Banul Stepan, nr.2 A;


În conformitate cu prevederile Hotărârii Guvernului nr.414/2007 privind aprobarea Normelor metodologice pentru derularea Programului „Bazine de înot” realizat prin Compania Naţională de Investiţii „C.N.I.” – S.A.;

În temeiul art.36, alin.2, lit. c, art.45, alin.3, art. 124 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă transmiterea în folosinţă gratuită, către  Compania Naţională de Investiţii „C.N.I.” – S.A., a terenului în suprafaţă de 12.024 mp., situat în judeţul Dolj, municipiul Craiova, str. Banul Stepan, nr.2 A, identificat potrivit planului de situaţie şi extrasului de Carte Funciară, cu nr. cadastral 22573/1, prevăzute în anexele nr.1 şi nr .2, care fac parte integrantă din prezenta hotărâre.

Art.2. Terenul identificat la art.1 face parte integrantă din domeniul privat al municipiului Craiova şi se transmite în folosinţă gratuită Companiei Naţionale de Investiţii „C.N.I.” – S.A., pe toată durata realizării construcţiei „Bazin de înot de polo”.

Art.3.  Predarea terenului se va face în condiţiile legii, pe bază de protocol de predare – primire, încheiat între Consiliul Local al Municipiului Craiova şi Compania Naţională de Investiţii „C.N.I.” – S.A., prevăzut în  anexa nr. 3 care face parte integrantă din prezenta hotărâre.

Art.4. Se împuterniceşte Primarul municipiului Craiova să reprezinte autoritatea locală şi să semneze orice înscrisuri care sunt necesare pentru realizarea proiectului „Bazin de înot de polo”.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Urbanism şi Amenajarea Teritoriului, Direcţia Proiecte, Programe de Dezvoltare, Tehnică şi Investiţii şi Compania Naţională de Investiţii „C.N.I.” – S.A. vor aduce la îndeplinire prevederile prezentei hotărâri.

    PREŞEDINTE DE ŞEDINŢĂ,                              CONTRASEMNEAZĂ,

